Kongeringbuk

Kongeringbuk (Rhodichthys regina) er en fiskeart. Den tilhører ringbukene og er den eneste arten i slekten Rhodichthys.

Kroppen er formet som et rumpetroll med en stor munn. Den har verken sidelinje eller sugeskive, og gattåpningen ligger helt framme på strupen. Fargen er lyserød til lys fiolett. Strupen har grenete filamenter, som er en omdannet del av brystfinnen. Lengden er opptil 30 cm.

Arten lever på dypt vann i havet og er funnet i dybdeområdet 1394–2365 m. Den lever både på mudderbunn og i de frie vannmassene over. Utbredelsen omfatter de kalde havområdene fra Laptevhavet nord for Sibir til Norskehavet, Grønland og Baffinbukta i Canada. Den antas at den også finnes i Nordpolbassenget.

Litteratur

Eksterne lenker 
 
 
 Artsdatabanken.  Rhodichthys regina

Ulkefisker
Dyr formelt beskrevet av Robert Collett
Fisker formelt beskrevet i 1879